Ons het heerlik oornag. Die lugversorger het die verblyf heerlik gemaak. Die eienaars het ons 4 uur die oggend bygestaan toe ons vertrek het.
Kussingslope was vol kolle en die badkamer het slegs 'n gordyn wat baie onprakties is. Die stort spuit in 7 rigtings & het ook net 'n gordyn met geen neersit plek vir seep en sjampoe nie. Ek het net die basiese goed verwag vir die prys, niks buitensporig nie, maar daar was ongelukkig 'n tekort aan die basiese goed met ook geen spieël in die kamer naby 'n kragprop nie. Maar ons is vriendelik ontvang.
Ek is jammer om nou van die klagtes te hoor. Die oggend toe julle vertrek het, het julle geen klagtes gehad nie en gesê alles was piekfyn. Ek sou verwag het dat jy my onmiddelik moes sê van al die probleme sodat ek julle dadelik kon help.
Miskien was jul net te moeg gewees om die ingeboude seepbakkie met 'n nuwe seep in die stort te sien of die groot spieël in die badkamer. Steeds vra ek om verskoning vir die ongerief wat julle ervaar het.
Die plek is baie netjies en vir seker waarde vir geld vir n vinnige oornag. Die plek het baie potensiaal. Eienaars baie vriendelik. Dankie tog vir die lugversorger. Goeie gehalte beddegoed.
Lekker vir 'n oornagstop, bene te rek en te rus, het ook lekker gebraai. Dankie vir die gebruik van die geriewe.
Vriendelike ontvangs deur die eienaar en sy vrou. Dalk nou nie 'n wittebroodsbestemming nie, maar daardie prys vir oornag direk op die hoofroete, met dubbelbed, en suite-badkamer en lugversorging (lg. 'n Moet met temperature van diep in die 30°C!) is dit beslis goeie waarde vir geld. Vat net Doom en Tabbard saam vir die muskiete! Die lorries wat snags verbyry is effe steurend, maar die geraas word grootliks uitgeskakel deur die gedreun van die lugversorging. Ons het heel lekker geslaap, dankie!
Ek het my verblyf by Mirage Toeriste Kamers baie geniet. Dit was lekker om 'n skinkbord met 'n ketel, koffie, tee, melk, suiker én 'n pakkie koekies te kry. Ek het sommer welkom gevoel. Dit was ook lekker om die gebruik van die kombuis te hê. Met ons aankoms het ons ook elkeen die heerlikste stuk wortelkoek gekry. Dit was groot bederf. Die bed het heerlik geslaap en die badwater was warm. Dit was baie gerieflik om DStv te hê.
Baie lekker oorgebly, puik diens. Baie dankie aan Awie en sy vrou vir alles wat hul vir my gedoen het, word opreg waardeer.
Netjiese koel kamers. Ligging ideaal. Halfpad Kaap toe. Reg oor Karoo-lodge indien jy van hulle restaurant gebruik wil maak.
Positief: Maklik om te kry aangesien dit in die hoofstraat is. Baie vriendelike personeel. Aircon! Negatief: Die stortkop het 'n skoonmaak nodig (Die water spyt in alle rigtings).
Dit is eintlik jammer dat dit nou die verskoning is want met ons persoonlike gesprek het u erken dat u net die prys gekyk het en nie die detail van die kamer nie. Ek het jul steeds tegemoet gekom en jul n kamer aangebied met sy eie badkamer en vir jul afslag gegee daarop waarmee jul vreeslik in jul skik was. Al wat op die fotos kan verskil is moontlik die beddegoed wat ek dink verstaanbaar is aangesien hul gereeld gewas moet word.
Moet dankie sê, het 'n mediese noodgeval gehad waar eienaar my na dr toe geneem het met sy privaat voertuig vir mediese behandeling en my bygestaan het tot ek terug na hospitaal in Kaap vervoer was en nie in Hope Town kon bly nie. Was egter vir 'n ander aand bespreek maar hulle het dit sonder enige probleme verander.
Alles was goed maar toe ons daar aankom het die lugversorging nie gewerk nie, hulle het wel vir ons 'n waaier gegee, maar dit was nogal 'n steurnis terwyl ons geslaap het.
Wasgeriewe was skoon, maar nie privaat nie. Slaapkamers muf. Beskou dit goed vir nie-kieskeuriges wat net 'n bed en 'n stort benodig.
Alle kommentaar word sover as moontlik positief opgeneem om te probeer verbeter, maar in sommige gevalle is ons bly alle mense is nie so kieskeurig nie en snaaks genoeg dat jy nie enige kommentaar gegee het toe jy hier geslaap het nie. Volgende keer staan dit jou vry om in 'n hotel te slaap as jy nie te kieskeurig is oor die onkostes nie. Jammer as dit dalk bietjie persoonlik klink.
Die eienaars het wel baie hard probeer om ons verblyf aangenaam te maak maar daar lê nog baie werk vir hulle voor. Die stort se knop het afgeval toe ek hom draai en die rakkie in die badkamer waarop stof was, het ook af gevoeter maar bed linne was skoon en ook die kamer. Die waaier het verligting gebring vir 'n baie warm kamer. Etensplekke is slegs een pub waarheen ons gegaan en vreeslik geniet het. Vriendelike mens en baie skoon en wel geprys. Sal dit aanbeveel as jy net wil kom slaap.
Badkamer het nie 'n soliede deur nie en dus is daar geen privaatheid nie. Baie raserig as gevolg van die hoofpad wat reg by die voordeur verbyloop. Die kamermeubels kan gerus opgegradeer word.